
17.12.2016 ในวันเสาร์ที่ทุกคนแห่กันมาดูไฟคริสต์มาสที่เซ็นทรัลเวิลด์ ตอนเย็นร้านอาหารเต็มทุกร้านเลย มีคิวด้วย ยกเว้นร้านนี้จ้า ทั้งๆที่ร้านนี้ก็ไม่ได้แย่อะไรอะ พูดจากใจคนที่ทานบ่อย ทุกอย่างก็มาตรฐานดี เมนูก็เยอะ ไม่ค่อยเข้าใจจริงๆ

สาขานี้อยู่ชั้น 6 เซ็นทรัลเวิลด์ใกล้ๆชาบูตง ร้านไม่ใหญ่มากแต่ที่นั่งไม่แออัด สั่งอาหารไปรอไม่นานมากค่ะแม้ว่าลูกค้าจะทยอยเข้ามาจนเต็มร้านแล้ว

ข้าวผัดอเมริกัน (ประมาณ 139) – เป็นเมนูแนะนำ ข้าวผัดซอสมาเจือจางไปหน่อย ใส่หอมใหญ่ ลูกเกดวางมาด้านบนไม่กี่ลูก ไส้กรอกทอดอร่อย ไข่ดาวยังดิบเล็กน้อย แฮมสี่ชิ้นเล็กหน้าตาดูไม่ดี แต่เนื้อสัมผัสไม่แห้งอย่างที่คิด ไก่ทอดไม่กรอบ เหนียวเล็กน้อย และเนื้อตรงกลางหายไปไหนไม่รู้ แต่เมนูนี้อิ่มและโปรตีนเยอะ สารอาหารครบถ้วนเพราะผักเยอะมาก

ชุดข้าวปลาทอดต้มยำกุ้ง (ประมาณ 149) – ได้ปลาทอดชิ้นกลางสองชิ้น รสชาติดี ทานกับน้ำจิ้มยิ่งอร่อย ต้มยำกุ้งถ้วยเล็กแต่รสแซ่บ ใส่กุ้งมาสองตัวแน่ะ คุ้มและอร่อย

สรุป ก็เป็นร้านที่ไว้ใจได้ระดับนึง ราคาไม่แพง เห็นคนน้อยๆ แต่เข้าได้ค่ะไม่ต้องกลัว55
